ตอนแรก เมื่อนมีแมลง เข้าหู แต่ลองเอาไฟฉายส่องดูแต่ไม่มีอะไร มีอาการเหมือนมีเสียงอื้อ ครับ ควรไปพบแพท์แลยไปและมันจะเป็นอันตรายอะไรหรือปล่าว เหตูเกิด เมื่อ 1/4/2561
สวัสดีค่ะ อาการหูอื้อหรือเสียงในหู (tinnitus) หมายถึง การได้ยินลดลง หรือรู้สึกเหมือนมีอะไรอุดหูอยู่ หรือรู้สึกมีเสียงดังในหู ซึ่งอาจเป็นเสียงแหลม วี๊ดๆ คล้ายมีแมลงบินในหู หรือเสียงหึ่งๆ หรือเสียงตุบๆ ตามจังหวะชีพจร หรือแม้แต้เสียงการกลืนอาหาร หรือเสียงลมหายใจ เสียงที่เกิดขึ้นอาจเป็นเพียงชั่วคราวหรือเป็นอย่างต่อเนื่องและอาจเกิดขึ้นเพียงข้างเดียวหรือพร้อมกันทั้ง 2 ข้างสาเหตุของอาการหูอื้อ มีมากมาย ได้แก่มีขี้หูมากเกินไปมีสิ่งแปลกปลอมหรือแมลงเข้าหูหูอื้อที่เกิดหลังจากเป็นหวัด หรือมีหูชั้นกลางอักเสบ เป็นโรคภูมิแพ้ มีการติดเชื้อซิฟิลิสหรือไวรัสที่ทำให้หูชั้นในอักเสบ การใช้ยาบางชนิดที่มีผลข้างเคียงต่อประสาทหู เช่น ยาต้านมาลาเรียคลอโรควิน ยาปฏิชีวนะอิริโทรไมซิน ยาเคมีบำบัดรักษามะเร็งบางชนิดโรคน้ำในหูกันไม่เท่า ประสาทหูเสื่อมในผู้สูงอายุหรือจากการฟังเสียงดังมากๆ บ่อยๆอาการหูอื้ออาจเกิดขึ้นหลังจากการดื่มแอลกอฮอล์ กาแฟ หรือสูบบุหรี่ หรือเกิดจากภาวะเครียด นอนไม่หลับ วิตกกังวล อารมณ์ซึมเศร้า ก็ได้หากอาการหูอื้อเป็นอยู่เพียงชั่วคราวแล้วหายไป ก็อาจไม่ต้องทำอะไร แต่หากยังคงเป็นอยู่ต่อเนื่อง หรือเป็นมากจนรบกวนการใช้ชีวิตประจำวัน ควรไปพบแพทย์เพื่อหาสาเหตุและรักษาค่ะ